ஈஸ்வர கிருஷ்ணர்

ஈஸ்வர கிருஷ்ணர் (Isvara Krishna (சமசுகிருதம்: ईश्वर कृष्णः) (காலம் கிபி 350)இந்திய மெய்யியல் அறிஞர் ஆவார். கபிலரின் குரு-சீடர் பரம்பரையில் வந்த ஈஸ்வர கிருஷ்ணர், சாங்கிய தத்துவத்தை அடிப்படையாகக் கொண்டு 60 அறிவியல் தலைப்புகளில் சஷ்டி தந்திரம் எனும் சாங்கிய காரிகை  நூலை இயற்றியுள்ளார்.
 இந்நூல் தற்போது கிடைக்கப்பெறவில்லை. கிபி ஆறாம் நூற்றாண்டின் நடுவில் சாங்கிய காரிகை நூலை சீனாவிற்கு கொண்டு சென்று, சீன மொழியில் மொழிபெயர்த்துள்ளனர். 11ம் நூற்றாண்டில் இந்தியாவிற்கு வருகை தந்த பாரசீக அறிஞர் அல்-பிருனி தமது குறிப்புகளில் சாங்கிய காரிகை குறித்த நூலைக் குறிப்பிட்டுள்ளார்.

துவக்க கால பௌத்த அறிஞர்களிடத்தில் சாங்கிய தத்துவம் கவரப்பட்டதுடன், தற்போதும் சமணம் மற்றும் பௌத்த தத்துவங்களில் சாங்கிய தத்துவங்கள் காணப்படுகிறது. சாங்கிய தத்துவங்கள், யோகம், சமணம், வைணவம் மற்றும் சைவத் தத்துவங்களில் பரவலாக காணப்படுகிறது.

மேற்கோள்கள் 

இந்திய மெய்யியல்
இந்திய மெய்யியலாளர்கள்